
Бүген Татарстан Республикасы Рәисе Рөстәм Миңнеханов Татарстан Республикасының төп дини конфессияләре вәкилләре белән очрашты. Очрашу ТР Хөкүмәт Йортында узды.

Очрашуда шулай ук ТР Рәисе Администрациясе Җитәкчесе Әсгать Сәфәров катнашты.

Диннәр арасындагы багланышлар, башка актуаль темалар каралды.

Иртәгә, 1 мартта, Татарстан Республикасы Яшьләр эшләре министрлыгы коллегиясенең йомгаклау утырышы була. Төп тема - ведомствоның 2022 елгы эш нәтиҗәләре һәм агымдагы елга бурычлары.

Татарстан Республикасы Хөкүмәте сайтында утырышны онлайн-трансляцияләү оештырылачак.

Моңарчы күрелмәгән санкцияләр басымына карамастан, Татарстан сәнәгать җитештерүе үсеше темпларын 106,6 процентка саклап калды. Бу хакта Татарстан Республикасы Рәисе Рөстәм Миңнеханов Татарстан Республикасы Сәнәгать һәм сәүдә министрлыгының йомгаклау коллегиясендә белдерде. Чара Зеленлдольскта Горький исемендәге мәдәният йортында узды. Чарада Татарстан Республикасы Премьер - министры урынбасары-Татарстан Республикасы сәнәгать һәм сәүдә министры Олег Коробченко, Дәүләт Советы Рәисе Фәрит Мөхәммәтшин, Россия Сәнәгать һәм сәүдә министры урынбасары Альберт Кәримов катнашты.

Бүген Татарстан Республикасы Дәүләт Киңәшчесе, «Яңарыш» республика фондының Попечительләр советы рәисе Минтимер Шәймиев Казахстанның күренекле җәмәгать эшлеклесе, галим-культуролог, казакъ язучысы Мохтар Ауэзов фонды президенты Морат Мохтар улы Ауэзов белән очрашты.

Татарстан Республикасы Рәисе Рөстәм Миңнеханов Горький исемендәге Зеленодольск заводында булды, анда «Метеор» су асты канатларында ике тиз йөрешле пассажир судносына һәм водород ягулыгында йөрү-экскурсия судносына нигез салу тантанасында катнашты.

Бүген Татарстан Республикасы Рәисе Рөстәм Миңнеханов «Беренчеләр хәрәкәте» балалар һәм яшьләрнең гомумроссия иҗтимагый-дәүләт хәрәкәте идарәсе рәисе Григорий Гуров белән очрашты.

Бүген ТР Хөкүмәт Йортында узган киңәшмәдә Татарстан Республикасы кече нефть компанияләренең 2022 елгы эшчәнлегенә йомгак ясадылар. Киңәшмәне Татарстан Республикасы Рәисе Рөстәм Миңнеханов үткәрде.

Киңәшмәдә кече нефть компанияләре һәм «Татнефть» компаниясе җитәкчеләре, министрлыклар җитәкчеләре, федераль структуралар вәкилләре, ТР Рәисе Администрациясе һәм ТР Министрлар Кабинеты Аппараты хезмәткәрләре катнашты.

Бүген «Татнефтехиминвест-холдинг» акционерлык җәмгыятенең Директорлар советы берничә инновацион проект карады. Утырышны Татарстан Республикасы Рәисе Рөстәм Миңнеханов үткәрде. Чара ТР Хөкүмәт Йортында узды.

Иртәгә, 28 февральдә, Татарстан Республикасы Сәнәгать һәм сәүдә министрлыгының йомгаклау коллегиясе утырышы булачак.

Бүген Татарстан Республикасы Рәисе Рөстәм Миңнеханов «Ак Барс» хоккей клубы вәкилләре белән очрашты.

«Ак Барс» хоккей клубы җитәкчелеге, уенчылары, тренерлар штабы һәм персоналы белән очрашу «Ак Барс» (Казан) ХК базасында 2022/2023 еллар сезонының Континенталь хоккей лигасы плей-офф уеннары – 2023 елгы Гагарин Кубогы ярышлары башланыр алдыннан узды.

Чарада ТР Спорт министрлыгы һәм башка ведомство вәкилләре, «Ак Барс» ХК һәм ТР Хоккей федерациясе президенты Наил Маһанов катнашты.
Рәсми Татарстан